Scleroderma

Scleroderma (Esperante Sklerodermoj aŭ teropilkoj) estas genro de fungoj apartenanta al la ordo de Boletaloj (Boletales), subordo Sclerodermatineae. La plej konataj specioj estas S. citrinum kaj S. verrucosum. Ili troviĝas tutmonde. Diversaj membroj de tiu genro estas utiligataj kiel inokulado-simbiontoj por koloniigi kaj kaŭzi la kreskon de arbidoj en arbokulturejoj.

La nomo venas de la greka sclera kun signifo malmola kaj derma kun signifo haŭto.

 Priskribo 
La peridio (ekstera muro), kiu povas esti glata aŭ verukeca, estas tre dika, forta kaj persista. Ĉe matureco ĝi fendetiĝas neregule laŭ la supra parto de la bazidiokarpo por riveli la malhelan glebon sube. Sporoj estas produktataj en malgrandaj brunet-purpuraj, piz-similaj korpetoj nomitaj peridioloj, kiuj komence estas skizitaj per mur-similaj agregaĵoj de blankaj hifoj. Tiuj peridioloj diseriĝas kiam la fruktkorpo maturiĝas, kaj kiam la peridio dismalfermiĝas, nur pulvora maso de malhelaj sporoj estas videbla. Sporoj estas proksimume sferaj laŭ formo, kun verukoj aŭ reteca ornamado, dikmuraj kaj brunaj. La specioj en Sklerodermoj estas ektomikorizaj kun arbedoj kaj arboj, kaj havas tutmondan distribuon.

 Referencoj 

 Fonto 

Kategorio:Agaricomycetes